**9. A feladat a két világháború közti magyar társadalom rétegződéséhez kapcsolódik.**

**Oldja meg a feladatokat a forrás és ismeretei alapján! 2011 okt**

„Az Andrássy úti gyönyörűen berendezett házban rengeteg vendég fordult meg. […]

Körte alakú csillárok tükröződnek a márványpadlón, a fal mellett aranyozott székek

állnak. […] A nyár nagy részét Derekegyházán töltöttük. A derekegyházi birtokot

Weiss Manfréd nagyapám vette, s nagynéném, a fiatalon megözvegyült Mautner

Elza néni volt a mindenkori háziasszony. Hatalmas területen kúriát, úszómedencét

és teniszpályát foglalt magában. […] Olykor vadászatok is folytak. Évente kétszer ún.

férfivadászat, amire édesapám barátokat, minisztereket, bankárokat hívott meg. […]

Apámat [Chorin Ferencet] a vadászat nem érdekelte, inkább ürügy volt esténként

összeülni, megbeszélni az eseményeket és terveket szőni a jövőre. […] Ami a

politikában Bethlen, az a gazdaságban Chorin.”

*(Részletek Strasserné Chorin Daisy visszaemlékezéseiből*)

**a) Nevezze meg azt a társadalmi réteget, amelyhez a forrás szerzője tartozott!** (1 pont)

…………………………………………

**b) Az alábbi két-két mondat közül egy-egy jellemző a forrás szerzőjének társadalmi**

**rétegére. Karikázza be ennek betűjelét! Választását támassza alá egy, a forrásból vett**

**példával!** *Saját szavaival fogalmazzon!* (Elemenként 0,5 pont.)

A) Gyakran utánozták a születési arisztokrácia (a korábbi korszakokban főnemeseknek

nevezett réteg) életmódját.

B) Mereven elzárkóztak a születési arisztokráciától (a korábbi korszakokban főnemeseknek

nevezett rétegtől).

………………………………………………………………………………………...................

…………………………………………………………………………………………………...

A) Sokan töltöttek be közülük magas politikai tisztséget.

B) Elsősorban kapcsolataik révén tudtak befolyást gyakorolni a politikai döntésekre.

………………………………………………………………………………………..................

…………………………………………………………………………………………………...

**9. Két világháború közötti társadalom (Összesen 3 pont.)**

**a)** nagypolgárság *vagy* nagytőkések *(1 pont)*

**b)** *(Elemenként 0,5 pont, összesen 2 pont.)*

A)

Földbirtokkal rendelkeztek. *vagy* Vidéki kúriát tartottak fenn. *vagy* Vadászatokat szerveztek.

*(Minden hasonló értelmű válasz elfogadható.)*

B)

A forrás szerzőjének apja vadászataira minisztereket is meghívott. *(Minden hasonló értelmű*

*válasz elfogadható.)*